FLOC DE NEU

La neu colpeja contra la meva cara,pero casi bé no m'adono d'aquest fet fins que neva tan fort que m'he de treure l'únic abric que em queda i posar-mel per sobre del cap.Sé que les coses canviaran ara.Prego perquè les coses canviïn ara.

La meva ànima desolada plena de ràbia es fon entre la gent,massa preocupada de no mullar-se sota els seus paraigües com per notar la tremolor del meu cos.Tan de bo tingués també jo un paraigua,potser per evitar la neu,potser per ocultar la meva tristesa al món.A un món al que no li interessa el més mínim el meu dolor i patiment.A un món on només s’obren portes a gent amb diners.On em sento exclosa i humiliada.Pero no em puc queixar,per sobre de tot he d'agrair a les puntades de peu,mirades de menyspreu i el tros de pa que em dona dia no i dia tampoc, a la veu insistent que repeteix 'no et vull aquí'. .

*Cada pas que faig ple d'inseguretat em recorda com en un flashback la barca inestable,l'olor de sal,i els meus pulmons pregant per més aire,tancant els ulls i agafant-nos de les mans ,mentre es desfermava una tempesta al nostre pas,però havíem de seguir fortes i segures per donar un petit bri d'esperança quan ni tan sols nosatres la teníem.La paraula 'Sobreviure' s'apoderava de tots els meus sentits.És el que tots en aquella barca volíem en el fons,aferrar-nos a qualsevol oportunitat de sobreviure,amb els que estimàvem,fins i tot amb els que no.Lluitadors sense cap mena d'escut,contra la mar i el vent.*

*Per molt que ens haguéssim il·lusionat ,allò era derrota irrefutable,dol desenfrenat. Aleshores vaig deixar de formar part d'aquest 'nosaltres'.Tothom ho va fer.Tots van veure vides desapareixent del costat de cadascun com si es tractés de flocs de neu caient al mar.Lents.*

*I em va tocar veure't caure,sabent que ningú esperaria que poguéssim tornar-te a la barca.I uns braços desconeguts que em van agafar fortament em van dir que no saltés,que ja trobaria quelcom de 'jo' que no se n’aniria amb tu.*

*I et necessito tant ara mateix,mare.Encara puc sentir-te com un floc,com la pols,flotant a l'aire allunyant-se cada cop més.Potser arribaria a tu si sigués com aquests flocs de neu.Potser algun dia aquestes nits sense dormir valdran la pena i et tornaré a tenir al meu costat.Perquè t’esperaré a tu,mare,t’esperaré fins que les flors tornin a florir.*

Recordo la carta als meus pantalons gastats i exhalo.Torno a la direcció que estava a punt d'oblidar i la càlida escalfor m'abraça lligada de mirades plenes de preocupació.Suposo que no esperaven aquesta escapadeta un dia després d'haver sigut acollida a casa seva. Somric .Trobaré quelcom de mi que no ha marxat amb tu i sé que les coses canviaran ara. Prego perquè les coses per fi canviïn ara.

Pseudònim : Cris Categoria: Juvenil